Усеагульная Дэклярацыя лінгвістычных правоў. [be] Усеагульная Дэклярацыя лінгвістычных правоў уяўляе сабой плён доўгай працы, распачатай у верасьні 1994 г., калі арганізацыямі-ініцыятарамі (Камітэтам па перакладах і лінгвістычных правах Міжнароднага ПЭН-клюбу й Міжнародным цэнтрам па справах нацыянальных меншасьцяў і нацыяў імя Эскарэ) была створаная група па распрацоўцы гэтага дакумэнта. У групу ўвайшлі спэцыялісты ў самых розных дысцыплінах і галінах дзейнасьці. У складаньні дванаццаці пасьлядоўных рэдакцыяў дакумэнта бралі ўдзел каля пяцідзесяці экспэртаў з розных краін.